
Финансы рыногу чөйрөсүндөгү Евразия экономикалык бирлигине мүчө мамлекеттердин мыйзамдарын шайкеш келтирүү тууралуу МАКУЛДАШУУ
[bookmark: _Hlk147949106][bookmark: _Hlk147948261][bookmark: _Hlk148637234][bookmark: _Hlk148637272][bookmark: _Hlk147948441][bookmark: _Hlk147948493]Армения Республикасынын Өкмөтүнүн жана Армения Республикасынын Борбордук банкынын, Беларусь Республикасынын Өкмөтүнүн жана Беларусь Республикасынын Улуттук банкынын, Казакстан Республикасынын Өкмөтүнүн жана Казакстан Республикасынын Улуттук банкынын, Кыргыз Республикасынын Өкмөтүнүн жана Кыргыз Республикасынын Улуттук банкынын, Россия Федерациясынын Өкмөтүнүн жана Россия Федерациясынын Борбордук банкынын атынан Евразия экономикалык бирлигине мүчө мамлекеттер 
Евразия экономикалык бирлигинин алкагында жалпы финансы рыногун түзүү, кызмат көрсөтүү секторлорунда (банк секторунда, камсыздандыруу секторунда, баалуу кагаздар рыногундагы кызмат көрсөтүү секторунда) ишмердиктин түрлөрүн жүзөгө ашырууга лицензияларды өз ара таанууну камсыз кылуу жана Евразия экономикалык бирлигине мүчө мамлекеттердин (мындан ары – мүчө мамлекеттер) финансы рынокторуна басмырлоосуз кирүү максатында,
мүчө мамлекеттердин финансы рынокторунда мамлекеттик жөнгө салууну өркүндөтүү жана контролдоону жана көзөмөлдөөнү жүзөгө ашыруу зарылчылыгынан улам,
2014-жылдын 29-майындагы Евразия экономикалык бирлиги жөнүндө Келишимдин 3-беренесинин 70-пунктунун жоболорун эске алып жана мүчө мамлекеттердин каржы рыногу чөйрөсүндөгү мыйзамдарын шайкеш келтирүү максатында, 
төмөнкүлөр тууралуу макулдашышты:
1-берене. Макулдашуунун предмети
[bookmark: _Hlk148699182]Ушул Макулдашуу мүчө мамлекеттердин финансы рыногу чөйрөсүндөгү (банк секторундагы, камсыздандыруу секторундагы, баалуу кагаздар рыногунда кызмат көрсөтүү секторундагы) мыйзамдарын шайкеш келтирүүнүн багыттарын жана тартибин аныктайт, анын ичинде:
финансы рынокторунун катышуучуларына банк секторунда, камсыздандыруу секторунда, баалуу кагаздар рыногундагы кызмат көрсөтүү секторунда аларды түзүүгө, уюштурууга жана алардын ишине карата макулдашылган талаптарды кабыл алуу боюнча;
эл аралык стандарттарга ылайык финансы рыногу чөйрөсүндө тобокелдиктерди жөнгө салууга карата мамилелерди шайкеш келтирүү боюнча;
көзөмөл талаптарын жана финансы рыногунун катышуучуларына көзөмөлдү жүзөгө ашыруу тартибин шайкеш келтирүү боюнча;
лицензияларды өз ара таануу үчүн шарттарды камсыз кылуу боюнча; 
финансы рыногу чөйрөсүндөгү маалыматтарды ачууга карата талаптарды шайкеш келтирүү боюнча;
мүчө мамлекеттердин инвесторлору тарабынан финансы рыногунун катышуучуларынын уставдык капиталындагы үлүштөрдү (акцияларды) сатып алуу маселеси боюнча;
финансылык кызматтарды керектөөчүлөрдүн укуктарын жана кызыкчылыктарын коргоо боюнча талаптарды шайкеш келтирүү боюнча.
2-берене. Аныктамалар
Ушул Макулдашууда колдонулуучу түшүнүктөр 2014-жылдын 
29-майындагы Евразия экономикалык бирлиги жөнүндө Келишимде аныкталган маанилерде колдонулат.
[bookmark: _Hlk148636012]3-берене. Мүчө мамлекеттердин мыйзамдарын шайкеш келтирүү боюнча чаралар
1. Мүчө мамлекеттердин финансы рыногу чөйрөсүндөгү мыйзамдарын шайкеш келтирүү максатында ушул Макулдашуунун катышуучулары төмөнкүлөрдү камтыган чараларды көрүшөт:
мүчө мамлекеттердин финансы рыногу чөйрөсүндөгү мыйзамдарын шайкеш келтирүүгө багытталган ченемдик укуктук актылардын долбоорлорун даярдоодо өз ара аракеттенүүнү;
ушул Макулдашуунун катышуучулары мүчө мамлекеттердин финансы рыногу чөйрөсүндөгү мыйзамдарын шайкеш келтирүү боюнча чараларды ишке ашыруу үчүн максатка ылайыктуу жана мүмкүн деп эсептеген башка чараларды.
[bookmark: _Hlk148700290]2. Мүчө мамлекеттердин ар бири ушул Макулдашуунун жоболорун эске алуу менен ушул мүчө мамлекеттин кайсы ченемдик укуктук актылары жакындаштырууга жатаары жөнүндө, ошондой эле ушул Макулдашуунун 
6-беренесинде белгиленген тартипте мүчө мамлекеттердин финансы рыногу чөйрөсүндөгү мыйзамдарын шайкеш келтирүү боюнча чараларды ишке ашыруунун ырааттуулугун белгилөө жөнүндө чечим кабыл алат.
Мындай чечимдер айрым багыттар боюнча, ошондой эле банк секторунда, камсыздандыруу секторунда жана баалуу кагаздар рыногундагы кызмат көрсөтүү секторунда укуктук жөнгө салууга карата жалпы мамилелерге карата мыйзамдарды шайкеш келтирүү боюнча чараларды көрүүнү караштырышы мүмкүн.
4-берене. Мүчө мамлекеттердин мыйзамдарын шайкеш 
келтирүүнүн багыттары
1. Мүчө мамлекеттердин каржы рыногу чөйрөсүндөгү мыйзамдарын шайкеш келтирүү боюнча чараларды ишке ашыруу финансылык кызмат көрсөтүүлөр боюнча Протоколдун (2014-жылдын 29-майындагы Евразия экономикалык бирлиги жөнүндө Келишимге № 17 тиркеме) 22-26 жана 30-пункттарында аныкталган багыттар боюнча жүзөгө ашырылат.
2. Ушул Макулдашуунун катышуучулары финансылык кызматтарды керектөөчүлөрдүн укуктарын жана кызыкчылыктарын коргоо боюнча талаптарды шайкеш келтирүүнү жүзөгө ашырат.
3. Мүчө мамлекеттердин финансы рынокторунда ишти жүзөгө ашырууга карата конкреттүү талаптарды шайкеш келтирүү сакталып калган айырмачылыктар Евразия экономикалык бирлигинин алкагында жалпы каржы рыногунун натыйжалуу иштешине тоскоол болбогон шартта жүзөгө ашырылууга тийиш.
4. Мүчө мамлекеттер 2025-жылдын 1-январына карата ушул берененин 1 жана 2-пункттарында каралган багыттарга ылайык финансы чөйрөсүндөгү өз мыйзамдарын шайкеш келтирүү процессин аякташат.
5-берене. Мүчө мамлекеттердин мыйзамдарын шайкеш 
келтирүүнүн принциптери
Ушул Макулдашуунун катышуучулары өз мамлекеттеринин финансылык рынок чөйрөсүндөгү мыйзамдарын шайкеш келтирүү процессинде банктык көзөмөл боюнча Базель комитетинин натыйжалуу банктык көзөмөлүнүн негизги принциптерин, Камсыздандыруу көзөмөлүнүн эл аралык ассоциациясынын камсыздандыруу көзөмөлүнүн негизги принциптерин, Баалуу кагаздар боюнча комиссиялардын эл аралык уюмунун, Экономикалык кызматташтык жана өнүгүү уюмдарынын принциптерин жана алдыңкы эл аралык тажрыйбаны, акчаларды адалдоого, терроризмди каржылоого жана массалык кыргын салуучу куралдарды таратууну каржылоого каршы аракеттенүү боюнча Финансылык чараларды иштеп чыгуу тобунун (ФАТФ) эл аралык стандарттарын, ошондой эле финансы рыногун жөнгө салуу жаатындагы башка эл аралык принциптерди жана стандарттарды жетекчиликке алышат.
6-берене. Макулдашууну ишке ашыруу механизмдери
1. Ушул Макулдашуунун катышуучулары Евразия экономикалык комиссиясы менен бирдикте ушул Макулдашуу күчүнө кирген датадан тартып 9 айдын ичинде мүчө мамлекеттердин мыйзамдарын шайкеш келтирүү этаптарын жана мөөнөттөрүн көрсөтүү менен Евразия экономикалык комиссиясынын Кеңеши тарабынан бекитиле турган мүчө мамлекеттердин мыйзамдарын шайкеш келтирүү планын (мындан ары – шайкеш келтирүү планы) иштеп чыгышат.
2. Ушул Макулдашуунун катышуучулары тарабынан макулдашылган, шайкеш келтирүү планына ылайык иштелип чыккан мүчө мамлекеттердин финансы рыногу чөйрөсүндөгү мыйзамдарын шайкеш келтирүү боюнча (анын ичинде эл аралык макулдашууларды кабыл алуу жолу менен) сунуштар жана мүчө мамлекеттердин мыйзамдарына сунуштарды имплементациялоо мөөнөттөрү Евразия экономикалык комиссиясынын Кеңеши тарабынан бекитилет.
3. Евразия экономикалык комиссиясы шайкеш келтирүү планын жана мүчө мамлекеттердин мыйзамдарын ушул Пландын пункттарына ылайык шайкеш келтирүү боюнча сунуштарды иштеп чыгуу боюнча ишти координациялайт, жыл сайын анын аткарылышы жөнүндө отчет даярдайт жана мындай отчетту Евразия экономикалык комиссиясынын Кеңешине бекитүүгө сунуштайт.
7-берене. Өзгөртүү киргизүү
Мүчө мамлекеттердин өз ара макулдашуусу боюнча ушул Макулдашууга өзүнчө протоколдор менен таризделе турган өзгөртүүлөр киргизилиши мүмкүн.
8-берене. Талаш-тартыштарды чечүү
Ушул Макулдашууну чечмелөөгө жана (же) колдонууга байланыштуу талаш-тартыштар 2014-жылдын 29-майындагы Евразия экономикалык бирлиги жөнүндө Келишимдин 112-беренесинде аныкталган тартипте чечилет.
9-берене. Жыйынтыктоочу жоболор
[bookmark: _Hlk148045806][bookmark: _Hlk148030572][bookmark: _Hlk148703613]Ушул Макулдашуу Евразия экономикалык бирлигинин алкагында түзүлгөн эл аралык келишим болуп саналат жана Евразия экономикалык бирлигинин укугуна кирет.
Ушул Протокол депозитарий боюнча дипломатиялык каналдар аркылуу ушул Протоколдун күчүнө кириши үчүн зарыл болгон мамлекеттик ички 
жол-жоболорду мүчө мамлекеттер аткаргандыгы жөнүндө акыркы жазуу жүзүндөгү билдирүүнү алган датадан тартып 30 календардык күн өткөндөн кийин күчүнө кирет.
[bookmark: _Hlk147932089]2018-жылдын «6» ноябрында Москва шаарында бир түп нускада орус тилинде түзүлдү. 
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуу менен, ар бир мүчө мамлекетке анын күбөлөндүрүлгөн көчүрмөсүн жөнөтөт.

